3. ΝΟΜΟΣ 6304 της 1/9 Οκτ. 1934 Περί καθορισμού της βαθμολογικής και μισθολογικής κλίμακος των υπαλλήλων της Σιβιτανιδείου Σχολής Τεχνών και Επαγγελμάτων. ΄Αρθρον μόνον.-1.«Δια Β.Δ/των εκδιδομένων» προτάσει του επί της Εθνικής Οικονομίας Υπουργού, στηριζομένη εις σχετικήν ομοίαν πρότασιν του Διοικητικού Συμβουλίου της δημοσίας ιδιοσυντηρήτου Σιβιτανιδείου Σχολής Τεχνών και Επαγγελμάτων, καθορισθήσονται βάσει των ειδικών συνθηκών των διεπουσών την Σχολήν τα αφορώντα το εν αυτή υπηρετούν διοικητικόν, τεχνικόν, εκπαιδευτικόν, εργατικόν και υπηρετικόν εν γένει προσωπικόν, επιτρεπομένης και της καταργήσεως, συμπληρώσεως ή τροποποιήσεως υφισταμένων διατάξεων, ήτοι: Σελ. 506(α) 132-110 α)Η βαθμολογική και μισθολογική κλίμαξ του προσωπικού προσαρμοζομένη, κατά το δυνατόν, προς την τοιαύτην της διοικητικής ιεραρχίας της δημοσίας υπηρεσίας και τα εν ταις λοιπαίς Δημοσίαις Σχολαίς ισχύοντα, μετά του τρόπου της προσλήψεως αυτού και των προσόντων των προσλαμβανομένων. Η εντός « » φράσις αντικατεστάθη ως άνω δια του άρθρ. 6 Ν.Δ. 3873/1959 (ανωτ. σελ. 444,09). β)Ο χαρακτηρισμός της υπηρεσίας εκάστου υπαλλήλου, η διάρκεια ταύτης, η περίοδος της δοκιμασίας, αι περιπτώσεις και οι όροι της μονιμοποιήσεως και ειδικών συμβάσεων, αι περιπτώσεις της άρσεως της μονιμότητος, τα ειδικά ασυμβίβαστα και εν γένει άπαντα τα αφορώντα την υπαλληλικήν κατάστασιν των προσλαμβανομένων, διακρινομένου του προσωπικού της Σχολής του ως μονίμου διοριζομένου, είτε απ’ ευθείας, είτε μετά προηγουμένην σύμβασιν, από του τοιούτου ως μη μονίμου επί δοκιμασία, εκτάκτου, προσωρινού, επικουρικού επί εβδομαδιαίας ώραις, ημερομισθίου, υπαλληλικού και εργατικού, μετακλητού εν γένει όπερ δύναται να απολύηται κατ’ απόλυτον και ανεξέλεγκτον κρίσιν της Διοικήσεως της σχολής μη ισχυουσών πασών των αντιθέτων περί τούτου κειμένων σχετικών διατάξεων, και γ)΄Απαντα γενικώς τα καθήκοντα, δικαιώματα και υποχρεώσεις γενικής ή ειδικής φύσεως του προσωπικού της Σχολής, καθώς και τα αφορώντα τας ώρας και ημέρας εργασίας, τας αδείας, την νοσηλείαν, τας μεταθέσεις, τας ευθύνας, την ιεραρχικήν τάξιν, την πειθαρχικήν δικαιοδοσίαν, τα πειθαρχικά παραπτώματα και τας επιβαλλομένας πειθαρχικάς ποινάς, τα του χρόνου και προσόντων των προαγωγών τα των επιδομάτων, επιμισθίων, αποζημιώσεων και οδοιπορικών εξόδων. 2.Δια το εκ του διορισμού μόνιμον προσωπικόν της Σχολής, αφωμοιωμένον προς τακτικούς δημοσίους υπαλλήλους, θεσπίζεται υπέρ αυτού το δικαίωμα της προσφυγής ενώπιον του Συμβουλίου της Επικρατείας κατά των Δ/των των υπουργικών πράξεων και των εφ’ ων στηρίζονται αύται αποφάσεων του Διοικητικού Συμβουλίου της Σχολής, ως τοιούτου κατά Νόμον ωρισμένου. Εις εκτέλεσιν του άνω νόμου εξεδόθη το Β.Δ. 25/31 Ιαν. 1936 περί καθορισμού της βαθμολογικής και μισθολογικής κλίμακος, της υπηρεσίας, των καθηκόντων, δικαιωμάτων και υποχρεώσεων της Δημοσίας Ιδιοσυντηρήτου Σιβιτανιδείου Σχολής Τεχνών και Επαγγελμάτων. 32.Ε.ε.3 Σιβιτανίδειος Σχολή 